Държавен вестник, бр. 34, 2014 г., стр. 41

БРОЙ  34	
Д Ъ Р Ж А В Е Н  В Е С Т Н И К 	
СТР.  41  
(6) В срок до 10 работни дни от сключване 
на договора по ал. 4 ДФЗ изплаща одобрения 
размер на финансовата помощ по посочена 
в заявлението по чл. 52 банкова сметка в 
левове.
Раздел VI
Мониторинг и кръстосано съответствие
Чл. 54. (1) Ползвателят на финансова помощ 
по мярката „Събиране на реколта на зелено“ 
е длъжен през цялата календарна година 
след изплащането на помощта, в рамките 
на своето стопанство, да спазва условията 
за поддържане на земята в добро земеделско 
и екологично състояние съгласно Регламент 
(ЕС) № 1308/2013 на Европейския парла­
мент и на Съвета и заповедта на министъра 
на земеделието и храните по реда на чл. 42 
от Закона за подпомагане на земеделските 
производители, както и законоустановените 
изисквания за управление по смисъла на 
Приложение II на Регламент (ЕО) № 73/2009 
на Съвета и на Регламент (ЕС) № 1306/2013 
на Европейския парламент и на Съвета. 
(2) В случай че ползвателят на финансова 
помощ по чл. 53, ал. 4 не спазва или не е 
привел своето стопанство в съответствие с 
изискванията по ал. 1, изплатената финансова 
помощ се възстановява частично или изцяло в 
зависимост от тежестта, степента, продължи­
телността и системността на неизпълнението, 
установени чрез проверки от ДФЗ.
(3) Проверките по ал. 2 се извършват по 
реда на Регламент (ЕО) № 1122/2009 на Ко­
мисията.
Г л а в а  ш е с т а
МЯРКА „ИНВЕСТИЦИИ В ПРЕДПРИЯТИЯ“
Раздел I
Дейности
Чл. 55. (1) По мярка „Инвестиции в пред­
приятия“ се подпомага производството във 
винарски предприятия на лозаро-винарски 
продукти по приложение № 1 от Закона за 
виното и спиртните напитки.
(2) Подпомагането по мярката по ал. 1 
обхваща дейности за производството на 
лозаро-винарските продукти от гроздето до 
бутилирането и етикетирането на виното. 
Дейности, финансирани по реда на тази глава, 
не могат да получават финансиране по други 
национални или европейски мерки.
(3) Допустими за подпомагане дейности са:
1. изграждане, придобиване, включително 
и на лизинг, или подобрения на недвижимата 
собственост по отношение на:
а) контрол на температурата;
б) инфраструктурата на избеното поме­
щение;
2. закупуване или закупуване на лизинг 
на нови машини и оборудване, включително 
и на компютърен софтуер по отношение на:
а) машини/оборудване за преработката 
на грозде; 
б) оборудване за контрол на фермента­
цията, оборудване за обработка на вино и 
гроздова мъст;
в) оборудване за контрол на температурата;
г) оборудване за преместване на виното в 
избените помещения;
д) оборудване за технология, свързана с 
пенливи вина;
е) оборудване за бутилиране, етикетиране, 
опаковане;
ж) оборудване за управление на отпадните 
води;
з) оборудване на инфраструктурата на 
избата;
и) оборудване за съхранение, смесване, 
грижа и стареене на виното;
к) софтуер за управление на изба;
3. общи разходи, свързани с разходите, 
посочени в т. 1 и 2, като хонорари на архитек­
ти, инженери и консултанти, предпроектни 
проучвания, придобиване на патентни права 
и лицензи.
(4) Максималният срок за изпълнение 
на дейностите по ал. 3 е до края на втора­
та винарска година, следваща годината на 
сключване на договора за предоставяне на 
финансова помощ, сключен между одобрения 
кандидат и ДФЗ.
Чл. 56. Недопустими за финансиране дей­
ности по мярката са:
1. закупуване на машини или оборудване 
от втора употреба;
2. оборудване за създаване на системи, 
които дават възможност за въвеждането/
поддръжката на сертифициране на частно 
производство (например разпространение от 
търговски вериги);
3. развитие на нови продукти, процеси 
и технологии, свързани с лозаро-винарски 
продукти;
4. данък добавена стойност освен в случа­
ите, когато той действително и окончателно 
е поет от бенефициент, различен от данъчно 
незадължени лица, посочени в чл. 13, ал. 1 
от Директива 2006/112/ЕО на Съвета от 
28 ноември 2006 г. относно общата система 
на данъка върху добавената стойност;
5. прости заместващи инвестиции с изклю­
чение на инвестиции, отговарящи на условията 
за финансиране, които да гарантират, че целта 
на мярката, т.е. подобрението по отношение 
на приспособяването към търсенето на пазара, 
е постигната.